Source: http://www.maksumaksjad.ee/modules/smartfaq/faq.php?faqid=1900
Timestamp: 2019-09-21 00:50:29+00:00
Document Index: 5504192

Matched Legal Cases: ['§ 16', '§ 16', '§ 32', '§ 32', '§ 16', '§ 32']

Maksumaksja portaal - Maksuküsimused - Kõik kinnisvaraga seotud küsimused - Ettevõte soetas kinnistu kinnisvara investeeringuna maksuvabalt. Mida peaks ettevõte teadma ja arvestama kinnistu rentimisel? Kui kinnistu rentida maksuvabalt, kas see toob kaasa sisendkäibemaksu korrigeerimise? Kui rentida maksuvabalt ja hiljem müüa, kas siis samuti maksuvabalt? Kinnistu haldamiseks ettevõte kulutusi ei planeeri.
Ettevõte soetas kinnistu kinnisvara investeeringuna maksuvabalt. Mida peaks ettevõte teadma ja arvestama kinnistu rentimisel? Kui kinnistu rentida maksuvabalt, kas see toob kaasa sisendkäibemaksu korrigeerimise? Kui rentida maksuvabalt ja hiljem müüa, kas siis samuti maksuvabalt? Kinnistu haldamiseks ettevõte kulutusi ei planeeri.
Küsis Maksumaksja ja vastas EML Jurist 15.06.2011 16:51 (3812 korda)
Üldjuhul on kinnisasja kasutada andmine maksuvaba (KMS § 16 lg 2 p 2). Selle kohta vt:
1. http://www.maksumaksjad.ee/modules/smartfaq/faq.php?faqid=1657
2. http://www.maksumaksjad.ee/modules/smartfaq/faq.php?faqid=1657
Soovi korral on käibemaksukohustuslasel õigus äriruumi kasutada andmist maksustada, sellest maksuhaldurit eelnevalt kirjalikult teavitades (KMS § 16 lg 3 p 1). Teavitamata jätmisel loetakse käive endiselt maksuvabaks, kuid arvel näidatud käibemaks tuleb riigile tasuda. Kui rentnik/üürnik kasutab kinnisasja oma ettevõtluses ning ta on käibemaksukohustuslane, siis on ta ilmselt huvitatud tasu käibemaksuga maksustamisest, et vältida käibemaksu kumuleerumist. Selle kohta vt:
1. http://www.maksumaksjad.ee/modules/smartfaq/faq.php?faqid=1258
2. http://www.maksumaksjad.ee/modules/smartfaq/faq.php?faqid=447
Äriruumi ja eluruumi mõiste kohta vt siit:
1. http://www.maksumaksjad.ee/modules/smartfaq/faq.php?faqid=1426
Kui käibemaksukohustuslasel tekib maksuvaba väljundkäive, siis toimub üldjuhul ka sisendkäibemaksu mahaarvamine osaliselt (jooksev sisendkäibemaksu mahaarvamine), sõltuvalt maksuvaba käibe suhtest kogu käibesse (KMS § 32 lg 1) ning §-s 33 sätestatud meetodeid kasutades. Selle kohta vt:
1. http://www.maksumaksjad.ee/modules/smartfaq/faq.php?faqid=1273
2. http://www.maksumaksjad.ee/modules/smartfaq/faq.php?faqid=1061
3. http://www.maksumaksjad.ee/modules/smartfaq/faq.php?faqid=1007
Kui toimub hiljem kinnisvara müük, siis KMS § 32 lg 2 kohaselt ei võeta maksustatava käibe ja kogu käibe suhte arvutamisel arvesse põhivara võõrandamist, kaasa arvatud juhul, kui maksukohustuslane on KMS § 16 lõike 3 kohaselt kauba maksustatavale väärtusele käibemaksu lisanud. Samuti ei võeta arvesse juhuslikku kinnisasja kaubana võõrandamist. Kuna kinnisasi ise soetati maksuvabalt, siis § 32 lg 4 alusel ei ole midagi korrigeerida. Selle kohta vt:
1. http://www.maksumaksjad.ee/modules/smartfaq/faq.php?faqid=1197